Deg uḥric wis sin nessaweḍ ad negzu iswi n tmarut deg usmuynet n yisluganen igejdanen i ɣef yebna wungal, ama deg inzan d tmukrist i d-nmuger deg tebdart d tezwart imi nufa belli tizewrin-nni ur llint ara deg wammuden-is n yisefra, ihi d tizewrin i yal ixef deg ungal d izewlennsen, negza-d belli d tifaksutin s wacu ad tejbed imeɣri s yegzulen n yixfawen d wassaɣ d-yettilin ger tezwert d uzwel. Syin akin nufa belli adiwenni yella s tuget deg uneqqis ger yiwudam akken ad tefk tilelli i yiwudam ad d-meslayen akken ma llan. Nmugr-d daɣen ṣṣenf wayeḍ n udiwenni ayninnaw i d-yellan gar uwadem d yiman-is, tesmers-it akken ad tessaḥsel imeɣri deg tɣuri aladɣa mi tbeddel i uwadem isem ugar n mraw n tikkal, tafaksut-a negza-d belli tella-d ɣer tnagalt tamaynut SARRAUTENathali deg ungal-is aderman Enfance.